text:
Vit halda, at børnini í Eysturkommunu eru sera heppin. Hyggið bara her.
Friday, August 31, 2012
Hansina Iversen prýðir Leirvíkar Skúla
Við tí fyri eyga at gera listina til ein náttúrligan part av gerandisdegnum, hevur Eysturkommuna avgjørt, at eitt prosent av byggikostnaðinum av kommunalum byggiætlanum, skal brúkast uppá list. Nýggi tilbygningurin til Gøtu skúla var tann fyrsta prýðingaruppgávan, sum kommunan við fakligari vegleiðing bað listamannin, Tummas Jákup Thomsen um at gera síðsta summar. Í summar hevur Hansina Iversen prýtt nýggja tilbygningin í Leirvíkar skúla.
Vit halda, at børnini í Eysturkommunu eru sera heppin. Hyggið bara her.
Vit halda, at børnini í Eysturkommunu eru sera heppin. Hyggið bara her.
Posted by Listin at 9:15 AM
Labels: IS, Myndlist, Prýðisuppgávur
Thursday, August 30, 2012
Rannvá Holm Mortensen sýnir fram í Århus
Rannvá Holm Mortensen hevur í løtuni framsýning í Aarhus Kunstbygning og tað er í hesum sambandi, at danska listheimasíðan www.kunsten.nu skrivar um listakvinnuna: "Isbjørne, Anders And og Dronningen er alle motiver i Rannvá Holm Mortensens kollageværk Communication, hvor hun leger med det humoristiske og seriøse i en diskussion om den politiske situation på Færøerne. I hendes andet store kollageværk, Der skal komme Dage, drager hun paralleller mellem historien, kunsthistorien, socialismen og arbejder-bevægelsen i drømmen og troen på et nyt ståsted for fællesskabet...". Lesið restina av tekstinum og síggið myndir frá framsýningini her:
http://www.kunsten.nu/artikler/artikel.php?rannva+holm+mortensen+betragtninger+og+dr%C3%B8mme+aarhus+kunstbygning
Posted by Listin at 12:09 PM
Wednesday, August 29, 2012
Altartalvumyndir
Torbjørn Olsen er aftur farin í holtur við at mála eina altartalvu til eina danska kirkju og aftur hesa ferð er tað beiggi listamannin, grafikarin Marius Olsen, sum stendur model í leiklutinum sum Jesus. Myndevnið er av nátturanum í Emmaus áðrenn Jesus fer til himmals. Teir báðir, Andrias Andreassen og Bruno Mikael Eysturstein standa model sum lærusveinarnir og Bruno hevur tikið nakrar fínar svarthvítar myndir í atelierinum, sum vit seta inn her saman við avvarðandi bíbliuteksti.
13Tveir av teimum fóru sama dagin til bygd, ið æt Emmaus og var 60 stadiur frá Jerúsalem.14Teir tosaðu hvør við annan um alt hetta, ið hent hevði.15Meðan teir nú tosaðu saman og spurdu hvør annan, kom Jesus sjálvur til teirra og fylgdist við teimum.16Men eygu teirra vórðu hildin aftur, so teir kendu Hann ikki.17Hann segði við teir: "Hvat er tað, tit tosa um hvør við annan, meðan tit ganga?" Og teir stóðu sorgarfullir.18Annar teirra - hann æt Kleopas - svaraði Honum: "Ert Tú einsamallur so fremmandur í Jerúsalem, at Tú veitst ikki, hvat har hevur hent hesar dagar?"19Hann spurdi teir: "Hvat tá?" Teir svaraðu Honum: "Tað við Jesusi úr Nazaret, sum var profetur, mektigur í verki og orði fyri Gudi og øllum fólkinum,20og hvussu høvuðsprestarnir og ráðharrar okkara hava givið Hann upp til deyðadóm og krossfest Hann.21Vit vónaðu, at Hann var tann, ið skuldi endurloysa Ísrael; men tó - oman á alt hetta er í dag triði dagurin, síðani hetta hendi.22So hava eisini nakrar av kvinnum okkara gjørt okkum ovfarnar. Tær vóru tíðliga í morgun við grøvina23og funnu ikki likam Hansara; so komu tær og søgdu, at tær høvdu sæð sjón - einglar, sum høvdu sagt, at Hann livir.24Nakrir av teimum, ið við okkum vóru, fóru tá út til grøvina og funnu tað so, sum kvinnurnar høvdu sagt; men Hann sóu teir ikki."25Tá segði Hann við teir: "Tit lítið hugsandi og trekhjartaðu at trúgva øllum tí, ið profetarnir hava talað!26Átti Kristus ikki at líða hetta og so fara inn til dýrd Sína!"27Hann byrjaði nú frá Mósesi og frá øllum profetunum og útlegði fyri teimum tað, sum í øllum skriftunum var sagt um Hann.28Nú nærkaðust teir bygdini, ið teir fóru til, og Hann lætst, sum Hann ætlaði Sær longur.29Tá noyddu teir Hann og søgdu: "Verð hjá okkum, tí tað líður at kvøldi, og dagurin hallar!" Tá fór Hann inn at vera hjá teimum.30Táið Hann so sat til borðs við teimum, tók Hann breyðið, signaði og breyt tað og gav teimum.31Tá vórðu eygu teirra latin upp, og teir kendu Hann; men so hvarv Hann teimum úr sjón.32Teir søgdu nú hvør við annan: "Brann ikki hjartað í okkum, táið Hann talaði við okkum á vegnum og læt okkum upp skriftirnar!"33Og teir reistust í sama tíma og fóru aftur til Jerúsalem; har funnu teir hinar ellivu savnaðar, og teir, ið við teimum vóru. Teir søgdu34"Tað er satt, at Harrin er risin upp - Hann er sæddur av Símuni!"35Tá søgdu teir frá tí, sum hent hevði á vegnum, og hvussu Hann varð kendur av teimum, táið Hann breyt breyðið.36Meðan teir nú tosaðu um hetta, stóð Hann sjálvur mitt ímillum teirra; og Hann segði við teir: "Friður veri við tykkum!"37Tá óttaðust teir og ræddust og hildu, at tað var anda, teir sóu.38Men Hann segði við teir: "Hví ræðast tit, og hví kemur ivi upp í hjørtum tykkara?39Hyggið hendur Mínar og føtur Mínir, at tað eri Eg sjálvur! Nemið við Meg og síggið! Andi hevur jú ikki hold og bein, sum tit síggja, Eg havi!"40Táið Hann hevði sagt hetta, vísti Hann teimum hendur Sínar og føtur Sínar.41Og táið teir ikki trúðu enn - fyri gleði - og undraðust, segði Hann við teir: "Hava tit okkurt etandi her?"42Tá góvu teir Honum stykki av steiktum fiski og nakað av hunangskøku.43Hann tók tað og át tað fyri eygum teirra.44Og Hann segði við teir: "Hetta eru orð Míni, sum Eg talaði við tykkum, meðan Eg enn var hjá tykkum, at alt mátti ganga út, sum skrivað er um Meg í Móselóg, profetunum og sálmunum."45So læt Hann upp vit teirra, so teir skiltu skriftirnar.46Og Hann segði við teir: "So er skrivað, at Kristus skuldi líða og triðja dagin rísa upp frá hinum deyðu,47og at í navni Hansara umvending og syndafyrigeving skal verða prædikað fyri øllum fólkasløgum, og byrjast í Jerúsalem.48Tit eru vitni um hetta.49Og Eg sendi yvir tykkum tað, sum Faðir Mín hevur lovað; men tit skulu verða í staðnum, inntil tit verða latnir í kraft av hæddini."50So fór Hann við teimum út móti Betania; Hann lyfti nú upp hendur Sínar og signaði teir.51Og í tí Hann signaði teir, skiltist Hann frá teimum og varð tikin upp til Himmals.52Tá tilbóðu teir Hann og fóru aftur til Jerúsalem við stórari gleði.53Og teir vóru altíð í templinum, og prísaðu Gudi.
Posted by Listin at 7:37 AM
Tuesday, August 28, 2012
MÁLNINGAR
Eftir Alexandur Kristiansen
kuffertið rætt. Og tað er ikki bara sum at siga tað. Eg sá eina røð av
sjálvsmyndum fara framvið málaðar í olju, tjúkt var smurt uppá í støðum,
har niðri í einum horni og ljósið setti inn í kroppin eins og fuglar í einum
tómum verksmiðjubygningi.
urtagarði, sum stóð tigandi í myrkrinum. Og har vóru hús dagandi upp
móti svørtu luftini.
Um myrkar nætur og pietistiskar kvøldsetur; men sum á føroyskum
einans kunnu umsetast til ljóslivandi festivalar ella oljugrundaðar
undirlutakenslur.
Eg helt, at tað regnaði og at tað var orsøkin til, at myndirnar vóru sokornutar. Men kanska fór eg skeivur, kanska ræður tað bara um at pakka
kuffertið rætt. Og tað er ikki bara sum at siga tað. Eg sá eina røð av
sjálvsmyndum fara framvið málaðar í olju, tjúkt var smurt uppá í støðum,
meðan skavað var aðrastaðni, so eg fekk eina kenslu av, at eg hevðistaðið har alt ov leingi og hugsað alt ov skjótt. Tá kom sólin undan heilt
har niðri í einum horni og ljósið setti inn í kroppin eins og fuglar í einum
tómum verksmiðjubygningi.
Tá brádliga sá eg myndir av sjónum, myndir av bátum langt burturi,har var eisini ein mynd av einum vita og greinaverkinum í einum gomlum
urtagarði, sum stóð tigandi í myrkrinum. Og har vóru hús dagandi upp
móti svørtu luftini.
Men á middegi fór at kava.
Og nú eg havi skrivað hetta, tykist tað, sum havi eg skrivað tað viðbókstavum so løgnum, sum bert sálmar eru skrivaðir við á upprunamálinum.
Um myrkar nætur og pietistiskar kvøldsetur; men sum á føroyskum
einans kunnu umsetast til ljóslivandi festivalar ella oljugrundaðar
undirlutakenslur.
Tí er tað, at tað gráa ber á blátt í hesum myndum, tú sært ein seinnapartá vetri.
Posted by Listin at 9:23 AM
Labels: Skaldskapur, Yrkingar
Monday, August 27, 2012
RANNSÓKNARFARAR
Eftir Alexandur Kristiansen
Eg hevði staðið har so mangan áður úti á Skinnaraskeri, nú sat eg harskóleysur og læt aldurnar skola um føturnar. Hosurnar hevði eg stappað
niður í skógvarnar, sum eg hevði sett nakað niðanfrá, at teir ikki skuldu
verða tiknir út av havsins fløðandi alfabeti.
Tá bar eg eyga við trý skýggj, sum komu rekandi inn av havinum, og eghoyrdi aldurnar suffandi boða frá hesum fremmandu nøvnunum: Nina,
Pinta og Santa Maria. Og eg visti, at eg hereftir noyddist at læra meg at
stava hesi nýggju orðini sum dagliga rundaðu Stongina og kastaðu
akker á teimum føroysku firðunum.
Nærri og nærri komu tey, so eg reistist og læt meg í um føturnar.Eg las hesi nýggju orðini eina ferð aftrat og fór til gongu. Eg gekk upp
einar trappur og avgjørdi meðan eg gekk hvønn lit tær skuldu hava.
Eg gekk fram við kirkjuni og ivaðist, um eg skuldi fara at ringja. Eg
gekk fram við tinghúsinum, men har var tøgn. Og so steig eg inn í
stóra keypsskálan.
Har óku innkeypsvognarnir millum brattar hillar og glitrandi vørur,inn í ein heim, sjómenn einki vita um, og tá vit troyttast, kunnu vit seta
vognarnar frá okkum í onkrum innviki og fara upp í matstovuna at
keypa dagsins rætt.
Innkeypsvognarnir eru smá skip, sum vit føra, uttan ljóð, tað er ikkineyðugt at siga so nógv. Vit sigla framvið Borðuni og leggja stilt í
Brandansvík, taka eina glógvandi vøru fyri og aðra eftir og leggja hana
í vognin til hinar vørurnar. Okkum nýtist hesar vørur. Epli, kaffi og
fótonglar av ymiskum slag.
Soleiðis sættast vit við lívið. Soleiðis verður málið ein silkimjúk lína
vit lesa okkum eftir. Eg blundi eina løtu og sigi so við meg sjálvan, at
litirnar havi eg ið hvussu er sjálvur valt.
Og alsamt nærri koma skýggini.
Og at enda eru ongar trappur longur, eingir litir, ið øsa teg, eingin klokka
ið sigur, at tú skalt skunda tær, einans hin gráa hellan, ið strekkir seg heilt
inn í allar framtíðar keypsskálar. Og Amerika, ið enn einaferð
finnur Columbus.
Posted by Listin at 9:50 AM
Labels: Skaldskapur, Yrkingar
Sunday, August 26, 2012
Hjarta
Ofta hör jag skrapa i min egen mun en röst
Och blekt är omkring allt
Tre gånger har jag sett mitt hjärta
Det var inifrån, Genomlyst
I springan mellan två ben
Yrking: Ann Jäderlund
Mynd: Heiðrik á Heygum
Posted by Listin at 12:18 PM
Saturday, August 25, 2012
Longsul eftir summarnáttini
Líka síðani filmin "Passasjeren" hjá Sakaris Stórá frá 2009 hava vit glett okkum. Alt summar hava vit glett okkum og vónirnar hava ment seg til longsul, og nú kunnu vit næstan ikki bíða meira. Tí “Passasjeren” var ein so poetiskur, sterkur, djúpur og hugtakandi filmur, at vónirnar til “Summarnátt”, sum er fyrsti føroyski stuttfilmurin hjá leikstjóranum, eru øgiligar. Men umframt at hava einastandandi ans fyri myndum, máli, huglagi og frásøgn, hevur Sakaris Fríði Stórá eisini fullvísan ans fyri tí loyndarfulla og hevur tessvegna ikki avdúkað nakað yvirhøvur um nýggja filmin inntil nú.
Vit vita bara, at Summarnátt er ein ungdómsfilmur við tveimum gentum í høvuðsleiklutunum. At leikararnir vórðu funnir umvegis eina audition. At filmurin er filmaður á Sandoynni við einum øgiliga lítlum toymi og at øll í toyminum vóru føroyingar uttan fotografurin, sum var úr Belgia. At Mikael Blak hevur gjørt tónleikin til filmin, og at tónleikurin er tikin upp hjá Benjamin Petersen í Gøtu. At filmurin í stuttum snýr seg um kærleika, vinarlag og kanska serliga tað smølu gjónna millum kærleika og vinarlag, og at filmurin í mun til nógv annað ungdómstilfar, ongar pedagogiskar ella moralskar peikifingrar hevur um hvat er rætt ella skeivt.
Tessvegna eru vit ovurfegnar um, at Sakaris Fríði Stórá vildi svarað uppá nakrar spurningar, so at eitt sindur av okkara stóra forvitni verður nøktað áðrenn longsulin eftir Summarnátt endiliga finnur ró, tá filmurin verður frumsýndur á Sandoynni síðst í septembur ella fyrst í oktobur. Leikstjórin vónar, at filmurin eisini verður vístur í Havn.
Kærleiki er nakað, sum tey flestu kunna relatera til. Tað er nakað, ið upptekur okkum nógv sum menniskju. Onkur vildi enntá sagt, at kærleiki er tað sum ger okkum til menniskju.
So tað er helst av hesi orsøk, at kærleiki hóskar so væl til film. Tað gera øll evni, sum eru fundmental í okkara tilveru.
Ber til at siga nakað nýtt um kærleika?
Fortreytin fyri eini kærleikssøgu er ikki "drongur fann gentu og tey livdu eydnusom saman í allar ævir". Kærleiki hevur nógvar nuansur. Og tað finnast so nógv sløg av kærleika. Tað er eisini kærleiki, tá alt fer í hundarnar í sjálvari leitanini eftir kærleikanum.
"Summarnátt" snýr seg ikki bara um kærleika, men eisini vinarlag, og kanska serliga ta ofta ódefinerandi gjónna millum vinarlag og kærleika. Tað er har, tað gerst spennandi.
Filmur snýr seg ikki um hvørjar søgur mann sigur, men heldur, hvussu mann sum leikstjóri velur at siga tær.
Filmur snýr seg ikki um hvørjar søgur mann sigur, men heldur, hvussu mann sum leikstjóri velur at siga tær.
Hví velur tú at gera ein ungdómsfilm?
Summarnátt brýtur eitt sindur frá filmunum, eg fyrr havi gjørt, ið snúgva seg um einsamallar einarar, ið liva sítt friðarliga lív. Hesin filmurin snýr seg um tvær 16 ára gamlar vinkonur.
Eg vildi fegin bróta eitt sindur frá teimum søgunum eg fyrr havi fortalt, sjálvt um frásagnarstílurin enn er eitt sindur tann sami. Men eg haldi, at ungdómsfilmar eru áhugaverdir. Tað er áhugavert at greiða frá einum aldursbólki, sum stendur á gáttuni til tað vaksna lívið. Tilverufatanin og sjálvsuppfatanin broytast konstant, og alt er onkusvegna meir spennandi, tá man er 16 ár og sæð úr einum filmsligum frásagnarhorni, er hetta gull.
"Ungdómsfilmur" merkir í hesum førinum bara filmur um ungdóm. Eg rokni við, at øll sum einaferð hava verið ung, kunna relatera minst líka sterkt til filmin, sum tey, ið enn eru ung.
Um tað pedagogiska og moralska er lagt á hyllina, á hvønn hátt ynskir tú so at samskifta við ung fólk og við okkum, sum hava verið ung?
Øll ung fólk hava gjørt ymiskt ábyrgdarleyst og hava tikið avgerðir sum ikki neyðturviliga eru rættar. Tað er ein partur av ungdómslívinum. Og tað hevði verið óerligt um eg gjørdi ein film um ungdómar sum bara gjørdu tað rætta og sum angraðu alt tað skeiva og frávikini.
Eg iriterist ofta um, at ein stórur partur av ungdómstilfari altíð talar niður til lesaran/áskoðaran, heldur enn at samskifta við tey í eygnahædd. Og tað ber ikki til um ein peikifingur altíð skal vera hevjaður og fortelja fólki hvussu umráðandi tað er at uppføra seg pent og at angra síni mistøk.
Sum filmskapari er mín uppgáva at siga søgur, mín uppgáva er ikki at siga fólki hvat er rætt og hvat er skeivt. Eg lýsi bara nakrar hendingar og nakrar kenslur, og so kunna áskoðarinir sjálvir gera sær eina meining um tingini.Ein stuttfilmur blívur so øgiliga stuttur, um hann ikki livir víðari í tonkunum hjá áskoðarunum aftaná, at rulliteksturin er liðugur.
Ger tað stuttfilmin meira áhugaverdan, at hann í størri mun leggur upp til ein opnari form og eru nakrir listarligir møguleikar í stuttfilmi, sum ikki eru í longri spælifilmum?
Tað sum er mest spennandi við stuttfilmi, er at tað eru so nógvir mátar at siga ein stuttfilm. Í einum stuttfilmi hevur man leysari teymar og størri frælsi til at úttrykkja seg listarliga. Ein longri spælifilmur skal lúka nakrar ávísar treytir, bæði í bygnaði og útrykkið. Annars er eingin áhugaður í at fíggja hann. Men tað er avbjóðandi at skriva ein góðan stuttfilm. Ein hevur sera stutta tíð til at etablera søguna, støðini, leiklutirnar og stemningin. Og tað er eisini ringt at siga eina góða søgu uppá stutta tíð í filmi. Óansæð, so er tað ein avbjóðing sum mær dámar, og við "Summarnátt" haldi eg ikki at eg havi valt at loypa upp um garðin har hann er lægstur.
At filmarnir, eg geri, eru nokkso opnir til tulkingar, er nokk bara tí mær sjálvum dámar filmar sum ikki eru yvirfrásagdir. Og ein 10 minuttir stuttfilmur sum kann liva víðari í tonkunum á áskoðarunum, er altíð betri enn ein langur spælifilmur sum er gloymdur tá ljósini í biografinum tendra.
Kanst tú nevna nakrar filmsskaparar, sum hava týdning fyri úttrykkið ella frásagnarháttin í Summarnátt?
Um eg skal nevna nakrar filmskaparar, sum hava inspirerað meg til Summarnátt, eru tað helst Rúnar Rúnarsson, Lynne Ramsey og Christina Rosendahl, ið øll eru lutfalsliga ung filmslistarfólk, sum hava gjørt stuttfilmar um ungdóm. Men eg eri eisini inspireraður av eldru filmunum hjá Roy Andersson og Lukas Moodysson, og so sjálvandi eisini Dekalog røðini hjá Kieslowski
Har eru fleiri norðurlendsk nøvn. Finst nakað serligt eyðkenni fyri norðurlendska filmslist?
Ja, tað haldi eg. Innan norðurlendskan stuttfilm hava nógvar nærlagdar karakterfrásagnir verið, sum eisini eru merktar av einum sera væl gjøgnumførdum estetikki. Mær dámar væl ta norðurlendsku realismuna, sum er eitt sindur grovkornað, samstundis sum hon alíkavæl er sera vøkur. Evnini eru ofta seksualitetur og samleiki, lagt fram á realistiskan men allíkavæl poetiskan hátt. Tað er ikki mín lutur at definera tað, sum onnur gera og hvat eg sjálvur geri, men eg haldi, at tað er okkurt serstakt við nógvum norðurlendskum stuttfilmum. Kanska fólk eru troytt av at síggja filmar um stórhendingar og hetjur, og heldur vilja síggja eina reflektión av teimum sjálvum og tí samfelagnum, tey liva í. Vónandi er tað so.
Og at enda. Sambært onkrum, sum tú hevur sagt, hevur hugurin til at filma á Sandoynni verið sera lítil. Men nú skuldi tað vera Sandoy allíkavæl. Hví?
Ymsar grundir eru til tað. Aftaná nøkur øgiliga fávitskut og tápulig politisk úttalilsir í vetur, setti eg mær mestsum fyri, at eg ongantíð í lívinum skuldi filma nakað á Sandoynni. og allarminst í Skopun. Eg hevði heilt erligt fatanina av, at list veruliga var óynskt her suðuri og at tað tískil hevði verið tápuligt at roynt at skapa nakað her. Men soleiðis var tað ikki allíkavæl. Eg fekk ótrúliga nógvan stuðul frá bygdini og oynni, sum hevði við sær, at tað brádliga kendist natúrligt at filma á Sandoynni. Øll sum eg spurdi um hjálp til eitthvørt vóru fús til at hjálpa eftir førimuni. Bæði einstaklingar og fyritøkur.
Sandoyggin hevur eisini tann fyrimunin, at hon er ikki er so øgiliga markant visuelt í mun til nógv onnur støð í Føroyum. Tú fært brúkt náttúruna á Sandoynni, uttan at alt sær út sum eitt postkort. So tú kanst skapa vakrar føroyskar myndir uttan at landslagið fær ein ov stóran leiklut. Fjarstøðan á Sandoynni er eisini stutt. Sandoyggin var perfekt til henda stuttfilmin, og nógvar filmsframleiðslur høvdu havt gott av at verið filmaðar her. Fyribils er ætlanin at filma mín næsta stuttfilm á Sandoynni. Tað hevði verið positivt um lokalpolitikararnir høvdu roynt at fjálga um verandi umstøður og teir møguleikar, sum Sandoyggin hevur, heldur enn at brúka tingsins røðarapall til at hunddálka tey sum royna at skapa nakað, og harvið taka hugin frá fólki til at skapa nakað á oynni. Tað hevði tænt øllum væl. Men politikkur er ikki mítt kall. So ta uppgávuna kunnu tey fólkavaldu hava í frið fyri mær.
Posted by Listin at 10:36 AM
Friday, August 24, 2012
Úr The Tempest
Be not afeard; the isle is full of noises,
Sounds and sweet airs, that give delight and hurt not.
Sometimes a thousand twangling instruments
Will hum about mine ears, and sometime voices
That, if I then had waked after long sleep,
Will make me sleep again: and then, in dreaming,
The clouds me thought would open and show riches
Ready to drop upon me that, when I waked,
I cried to dream again.
Tekstur: William Shakespeare, úr The Tempest
Mynd: Marius Olsen
Posted by Listin at 1:52 PM
Labels: KP, Myndlist, Skaldskapur
Thursday, August 23, 2012
Listanátt í Helsinki
Í kvøld er listanátt í Helsinki við yvir 200 listatiltøkum á skránni. Vit nevna tað bara her, tí vit hildu hesa myndina vera inspirerandi...
Posted by Listin at 8:16 PM
Labels: Framsýningar, KP
Tíðindaskriv: Stór listauppboðssøla í Østrøm
Hóskvøldið 30. august 2012 kl. 19.00 letur framsýningin hjá LGBT Føroyar aftur. Samstundis verður skipað fyri stórari listauppboðssølu við listaverkum hjá m.a. Beintu av Reyni, Heiðriki á Heygum og Hansinu Iversen, har allar inntøkurnar fara óskerdar til arbeiðið hjá LGBT Føroyar.Í umleið ein mánaða hevur slóðbrótandi vísinda- og listarlig framsýningin, “Hvat er natúrligt?” verið opin í Østrøm. Framsýningin tvinnar altjóða vísindagransking saman við føroyskari og norðurlendskari list í eini roynd at lýsa sam- og tvíkyndleika millum norðurlendsk djór. Tað er rørslan LGBT Føroyar, ið hevur skipað fyri framsýningini, ið hevur verið serstakliga væl vitjað av bæði føroyingum og ferðafólki.
Hóskvøldið 30. august 2012 kl. 19.00 letur framsýning aftur fyri seinastu ferð. Samstundis verður skipað fyri stórari uppboðssølu í hølinum hjá Østrøm, har møguleiki verður fyri at ogna sær eitt petti av føroyskari lista- og LGBT søgu.
Á uppboðssøluni verða listaverk hjá hesum listafólkum seld til hægst bjóðandi: Aggi Ásgerð Ásgeirsdóttir, Annika Arge Gregoriussen, Bartosz Kosowski, Beinta av Reyni, Devon Doss, Ditte M. Joensen, Hanni Bjartalíð, Heiðrik á Heygum, Hansina Iversen, Hrafnkell Sigurðsson, Marianna Mørkøre, Marius Dam Christophersen (aka Marius Listamaður), Michelle Kondrich, Nerf Herdis Jakobsen, Noah Patrick Pfarr, Rannvá Holm Mortensen og Silja Strøm.Ein sær tey ymisku listaverkini her: http://lgbt.fo/?page_id=2076
Ein samd nevndin í LGBT Føroyar sigur, at tey eru givin at goyma nakað inni í skápinum, og tí skal alt út, nú framsýningin endaliga letur aftur. Umframt listaverkini, fara tí plantsjur (plakatir) við citatum og vísindaligum fakta frá framsýningini eisini á uppboðssølu. Øll søla er bindandi og allar inntøkur fara óskerdar til áhaldandi arbeiðið hjá LGBT Føroyar at skapa javnrætt og størri tolsemi í Føroyum.Aftaná uppboðssøluna verður ”Out Night” aftur á skránni í Sirkus. Eins og vanligt er hetta afturvendandin tiltakið hjá LGBT Føroyar ókeypis og øll eru hjartaliga vælkomin.
Posted by Listin at 7:39 AM
Labels: Myndlist, Tíðindaskriv
Wednesday, August 22, 2012
Eitt monument yvir tilverunnar sorg og kærleika...
"Room" hjá Eivør Pálsdóttir á so mangan hátt ein óvanlig útgáva. Hon er eitt nú óvanliga fjølbroytt. Fløgan tykist eitt sindur popput í støðum, men hon er eisini rokkut, hon er lokal, global, upprunalig, sofistikerað, introvert og ekstrovert og nógv nógv annað, men fyrst og fremst er hon heilt ómetaliga rørandi og tá eg sigi rørandi, so meini eg táravátt rørandi heilt inn á sálina. Sangirnir eru sum vakrir skroypiligir knipplingar, ið eru knýttir kring eitt endaleyst dýpi av sakni. Sorgblídni er alt ov avklárað hugtak til tess at lýsa ta kensluna, sum er gjøgnumgangandi í hesi útgávuni. Tí tað er einki at ivast í, at hon snýr seg um órímiliga og hjartanítandi sorg: "I can´t find my way when you´re not around/ I´m lost like a bird astray high above the ground" og "I will sing the songs we knew/ just to feel close to you..". "Room" er ognað pápa Eivør, Páll Jacobsen, sum brádliga doyði fyri hálvum øðrum ári síðani.
Stóra breiddin viðvíkjandi stíli, sum í fyrstani sýnist vera ein meinbogi hjá útgávuni, gerst so líðandi hennara størsta styrki. Ein skuldi annars hildið tað vera eitt nokkso fitt petti ímillum countrysorgblídni, fólkatónleikaligan innileika og so contemporary klassiska kompositión, men á nýggju fløguni megnar Eivør at favna øllum hesum streingjum og meira, og tað væl at merkja uttan, at tað nakrantíð kenst sum um hon roynir at seta seg millum fleiri stólar. Og álvaratos, so tykist tað ikki sum um Eivør situr. Hon hevur reist seg upp í fulla hædd við eini heilskapaðari útgávu, sum tekur lurtaran á bóli. Hetta ger hon við góðari hjálp frá Tróndi Bogason, sum hevur stóran leiklut við tað, hann hevur tikið lut í bæði tónasmíði, framleiðslu og útseting. Vit eiga sjálvandi at nevna øll tey begávaðu og musikalsku fólkini, sum hava lagt teirra orku í fløguna og tað gera vit eisini niðast á blogginum, men fyri fyrst fegnast vit smánationalistiskt um, at fløgan er upptikin í Føroyum í Studio Bloch niðri á Skálatrøð í Havn, og at ein føroyskur listamaður, Heiðrik á Heygum stendur fyri væl eydnaða cover konseptinum. Myndirnar á fløguhúsanum raka tað flótandi, dremakenda og innhugsna huglagið í fløguni, tað er vakurt og óhugnaligt, eitt sindur sum tá Ofelia verður lýst í myndlistini ella í videolagnum til "Where the Wild Rose grow" hjá Nick Cave og Kylie Minogue.
"James and the cold gun" - haldi tað var soleiðis hann kallaðist, ein herlig contry and western pastisja, sum eg sang saman við Paula í Sandagerði einaferð í 80´unum. Tað var sjálvandi tann geniala Kate Bush, ið var upphav til sangin, hann er á meistaraverki hennara "The kick inside" frá 1978. Tað er kanska serliga teir serstøku, høgu nasalu tónarnar hjá tónleikaliga sterku Kate Bush, sum koma til hugs, tá mann lurtar eftir nýggju fløguni hjá Eivør og sjálvandi kemur lurtarin eisini heilt av sær sjálvum at hugsa um Bjørk, sum jú brúkar klassisk ljóðføri saman við elektroniskum ljóði. Ein kundi eisini nevnt allar møguligar veldugar sangarindir, umframt tær nevndu eisini Anisette og Nina Hagen, men mest av øllum komi eg í tankar um Eivør sjálva og hennara egnu fløgur frá teirri fyrstu fínu útgávuni í 2000 hjá tí 17 ára gamla undurbarninum í Gøtu og fram til seinastu útgávuna "Larva", sum kom í 2010, har úttrykkið var eitt sindur myrkari, meira rokkut og elektroniskt.
Jú, vit fáa av sonnum fullan valuta fyri tær 149 krónurnar, sum fløgan kostaði, tá eg keypti hana í handlinum á Glade Hjørn í gjár. Ljóðið er fantastiskt, tónleikurin er framúr spældur, útsetingarnar varðveita integritetin í tónleikinum, tær tykjast vera gjørdar við virðing fyri listakvinnuni og eru næstan sum smáar listarligar pallsetingar, ið eru bygdar upp, undir og kring yrkingarnar. Tónleikaliga er fløgan detaljurík við øllum møguligum akustiskum og elektroniskum ljóðum, hon er so mikið ljóðføgur, at tú eina løtu kanska mistekur teg og heldur hana vera grunna. Tað er hon ikki, hvørki tónleikaliga ella tekstliga. Ein góður vinmaður mín, sum onkuntíð verður kallaður punk-poetur, helt nú ein dagin fyri, at góður poppur hevði ikki verið í útvarpinum, síðan á døgum Abba. Hann kann trygt leggja "Room" á fløguspælaran. "Green Garden" er ein stillur droymandi sangur, har sorgartónin ljómar frá byrjan í vónleysu bønini um at fáa várið aftur. "Rain" er eins kristalklárt og einfalt lag sum sjálvsagda og sanna staðfestingin, at áin er djúp, tá tað regnar. Lekra útsetingin, kórið og vakra røddin hjá Eivør ger sangin til eitt upplagt hitt - tað er hann longu her í húsinum. Síðsta lagið á fløguni byrjar friðarliga, men byggir upp til ein stórslignan og intensan kærleikshásong, sum væl og virðiliga tangerar "Joga" hjá Bjørk. Tónleikaliga er fløgan full av sitatum av allahanda slag frá romantiskum spagettiwesternljóði og Twin Peaks umframt onkrar heilsanir til 60´ara tónleik við vakurt drynjandi sangi og spakuliga brakandi elektroniskum ljóðkrydd. Útsetingin av "Boxes" er stórsligin og dramatisk, men tað krevst sanniliga, skal hon liva upp til Eivør sum sangara. Tað er ikki løgið, at Eivør ofta verður samanborin við eina villa og ógvisliga náttúrukraft, men hon er annað og meira enn tað og tað er fantastiskt at hoyra hana folda út bæði sína raddarprakt og sín suverena og intelligenta musikalitet í "Boxes". Tað sama er í grundini galdandi fyri alla fløguna, sum er eitt monument yvir tilverunnar sorg og kærleika, hon er í heimsklassa. Takk!
TÓNEIKARAR:
Tróndur Bogason: útseting
Derek Murphy: trummur
Mikael Blak: bass
Magnus Johannesen: klaver og rhodes
Gustaf Ljunggren: guitar
Maria Ljósá: kór
Katie Buckly: harpa
LAGALISTI:
1. Green garden
2. Rain
3. True love
4.
. Wake me up Boxes
5
6. Far away
7. I know
8. Night´s body
9. Room
10.Falling free
Fløgan er upptikin í Studio Bloch í Tórshavn í september 2011 av Jónas Bloch Danielsen.
Ljóðblandað av Addi800 í Room 313 í Reykjavík.
Mastrað av Mandy Parnell í Black Saloon Studio í
. London
Fløguhúsi, layout og myndir: Heiðrik á Heygum.
Tróndur Bogason: útseting
Derek Murphy: trummur
Mikael Blak: bass
Magnus Johannesen: klaver og rhodes
Gustaf Ljunggren: guitar
Maria Ljósá: kór
Katie Buckly: harpa
LAGALISTI:
1. Green garden
2. Rain
3. True love
4.
5
6. Far away
7. I know
8. Night´s body
9. Room
10.Falling free
Fløgan er upptikin í Studio Bloch í Tórshavn í september 2011 av Jónas Bloch Danielsen.
Ljóðblandað av Addi800 í Room 313 í Reykjavík.
Mastrað av Mandy Parnell í Black Saloon Studio í
Fløguhúsi, layout og myndir: Heiðrik á Heygum.
(KP)
Posted by Listin at 10:02 PM
Føroysk listafólk stuðla Pussy Riot
Posted by Listin at 8:25 PM
Føroysk listafólk stuðla Pussy Riot
Posted by Listin at 5:20 PM
Íslendska umboðið á Liverpoolbienaluni
Hanni Bjartalíð verður við á Liverpoolbiennaluni, sum letur upp 15.september. Umframt hann verða eisini grønlendsk og íslendsk umboð. Sigurður Guðjónsson (f.1975) býr og arbeiðir í Reykjavík, har hann gekk á listaskúla, umframt, at hann eisini hevur útbúgving á Akademie der Bildenden Kunsten in Vienna. Sigurður Guðjónsson er eisini tónleikari og er limur í deyðsmetalbólkinum Cranium. Hetta merkir huglagið í listini hjá Sigurði, sum ofta er óunniligt og mystiskt við fokus á orkuna í náttúruni. www.sigurdurgudjonsson.net
Posted by Listin at 2:18 PM
Tuesday, August 21, 2012
Pussy Riot: Punkbøn
Maria Moy Guðs móðir, rek burtur Putin, rek burtur Putin
Maria Moy Guðs móðir, rek hann burtur, vær biðjum teg!
Kirkjulið boyggið knø,
Svartir kjólar erpa sær av gyltum herðaprýði,
Frælsisspøkilsið er farið til himmals,
Gay Pride liggur í fjøtrum og í varðhaldi.
KGB-ovastahalgimennið stígur niður á jørð.
At leiða punkararnar í fangabilar.
Øsið ikki hansara heilagheit, kæru damur.
Haldið tykkum til at elska og eiga børn.
Skræpa, skræpa, henda heilaga skræpa!
Skræpa Skræpa, henda heilaga skræpa!
Niðurlag:
Maria Moy Guðs móðir.
Maria Moy Guðs móðir.
Ver feminist, vær biðjum teg
Ver feminist, vær biðjum teg.
Signað okkara sár-tvitna bastard-boss.
Lat svartar bilar vísa kross.
Missionerurin kraddar inn.
Ogn og pening skava og vinn.
Við Putin heldur patriarkurin Gundi.
Heldur við Guði hildið hann kundi
Kempa fyri rættindum - gloym halgisið
Mótmæl heilaga moy - kom við!
Skræpa, skræpa, henda heilaga skræpa!
Skræpa Skræpa, henda heilaga skræpa!
Maria Moy Guðs móðir, rek burtur Putin, rek burtur Putin
Maria Moy Guðs móðir, rek hann burtur, vær biðjum teg!
Leysliga eftir ensku versiónini hjá Carol Rumens
Posted by Listin at 7:03 PM
Standmyndarokan í fjørðuni í Keypmannahavn
Jú, tey duga eisini í Keypmannahavn... Standmyndin hjá Kim Michael "Zinkglobal - lykilin til framtíðina" verður avdúkað leygardagin á Langelinie, men hevur longu fingið øði í fólk, m.a. arkitekt og professara Christoffer Harlang, sum heldur, at tað er eins og standmyndin roynir at senda fólk apríl ella at tey, sum hava ábyrgdina, t.d. mentanarborgmeistari í Keypmannahavn Pia Allerslev (V), munu hava fingið ógvusligt hitaslag. Havi ikki sæð standmyndina annað enn á mynd í Politiken, men tað tykist sum fer professarin ikki heilt skeivur, tá hann heldur uppá, at standmyndin er amatørkend, óhjálpin og uttan listaligt virði, nú er spurningurin bara, hvørt hon verður sett upp ella ikki. Altso um tað hjálpir nakað hjá at øsa seg. Tað plagar ikki at hjálpa í Havn
Posted by Listin at 8:03 AM
Labels: KP, Standmyndir
Nýggj fløga hjá Eivør: Rúm
Í dag kemur nýggja fløgan hjá Eivør Pálsdóttir, sum hon og maðurin, Tróndur Bogason hava framleitt saman. Fløgan ber heitið Rúm og tey 10 ensku løgini snúgva seg um innari rúm hjá sangskrivaranum, um fjálg barndómsrúm og um tey tómrúm, sum koma av at missa. Fleiri av løgunum eru sostatt skrivað aftan á, at Eivør Pálsdóttir fyri góðum ári síðani brádliga og óvæntað misti pápa sín og hetta hevur sítt árin á nýggju fløguna, sum Tutl gevur út. Sambært heimasíðuni hjá DR fer Eivør at hava konsert har í konserthúsinum í heyst við sangum frá nýggju fløguni, har hon og maðurin hava megnað at blanda fólkatónleikalig brøgd frá hennara eldru útgávum við eitt nýggjari meira eletroniskt úttrykk, sum varð fyriboðað á seinastu útgávuni Larva. Eitt av løgunum á nýggju fløguni er komið frammanundan - tað eitur Rain og er bæði popput og vælljóðandi vakurt. Lurtið niðast á blogginum.Patriksfjørður (trio)
Framførslur hjá Eivør:
Iceland:
24 Aug. Geiran/Sauðakrókur (trio)
25 Aug. Græni hatturin/Akureyri (trio)
26 Aug. Græni hatturin/Akureyri (trio)
28 Aug. Sjóræningahúsið/
Framførslur hjá Eivør:
Iceland:
24 Aug. Geiran/Sauðakrókur (trio)
25 Aug. Græni hatturin/Akureyri (trio)
26 Aug. Græni hatturin/Akureyri (trio)
28 Aug. Sjóræningahúsið/
31 Aug. Harpa(Silfurberg)/
Reykjavík (full band release concert)
Switzerland:
06 Sep. Grabenhalle/Unterer Graben 17,St. Gallen (duo)
07 Sep. Bierhalle/Hauptstrasse 42, Balgach (duo)
08 Sep. Musik Hug/St. Gallen (duo)
08 Sep. Kulturhaus Rose/Stein (AR) (duo)
Faroe Islands:
13 Sep. Tøting/Gøta (full band release concert)
15 Sep. Nordic House/Tórshavn (full band release concert)
Posted by Listin at 7:55 AM
Monday, August 20, 2012
Sinnislig upplating í sikk og sakk
Listareseptión, tvs. tann mátin, sum listin verður viðfarin og móttikin av okkum í samfelagnum, hevur allar dagar í stóran mun snúð seg um at vera við uppá tað og soleiðis er eisini við listini hjá Jóhan Martin Christiansen. Samstundis sum stórt mótmælistiltak var fríggjadagin móti órættvísa 2 ára dóminum hjá Pussy Riot framman fyri russisku kirkjuna í Bredgade í Keypmannahavn, læt Jóhan Martin Christiansen upp serframsýning beint um hornið í gallarínum hjá Henningsen, Fredericiagade 17. Mikkel Carl kurateraði framsýningina við heitinum Crazy, Zig-Zag við undirheitinum About the Understanding of Space and on the Matters of My Latest Lover, R. Og tá talan er um sonevnt hype, sum hevur verið eina tíð kring unga føroyska listamannin, ja, tá eru nógv við uppá tað, og nú eri eg altso eisini við í skaranum, sum er við uppá Jóhan Martin Christiansen, sum nettupp ikki er eitt møsn, men sum longu 24 ára gamal hevur umhvarvið av einum seriøsum og originalum listamanni.
Hann er heilt ómetaliga dugnaligur og sjálvt um formurin er øðrvísi, so eru menniskjaligu kenslurnar í grundini tær somu sum altíð og eg gjørdist fleiri ferð rørd ta stuttu stund mær untist at síggja framsýningina. Eg hevði tað eitt sindur uppá sama máta sum á sinni, tá eg var til fyrilestur hjá Jesper Hoffmeyer professara um biosemiotikk og eitt sindur skelkað av óvæntaða blandinum millum humaniora og náttúruvísund mátti staðfesta, at fyrilesturin í grundini var serstakliga áhugaverdur eisini listarliga sæð. Tað snýr seg um óvæntaðar samansetingar av subjektivum og objektivum kategorium, sum skapa upplatingar til nýggjar kategoriir í fatanini hjá áskoðaranum. Tað kann til dømis snúgva seg um minnið hjá listamanninum um onkra ávísa hending, sum verður knýtt at einum geometriskum formi í hesum verkum, sum á framsýningini gerst atvoldin til allar møguligar varhugar. Á gólvinum og upp í vindeygað liggur eitt gamalt svart klútateppi við eini bók, tað er merkiliga rørandi hetta teppið sum tað liggur rukkað í sikksakk og tað er hesin formurin, sum verður endurtikin gjøgnum alla framsýningina.
Positiv listareseptión er eisini treytað av um avvarðandi listafólk rakar - ikki dagin sum jú er málið hjá fótbóltspælarum - men helst at vera eitt sindur framman fyri dagin. Jóhan Martin Christiansen er stavnin framman í løtuni og tað er tí væl skilligt, at hann verður nevndur wonderkid á kopenhagen.dk. Tað tilfarsliga er umráðandi, at Jóhan Martin í serligan mun brúkar bíligt tilfar, sum ikki sær út av nøkrum serligum. Í staðin fyri tað bráðvakra tykist hendan listin kanska heldur afturlatin, eins og hon eisini at síggja til er ómetaliga naiv, t.d. eru linoleumsprentini ógvuliga einføld. Men tað einfalda byggir jú ofta í veruleikanum á tað mest kompleksa og tað ger listin hjá Jóhan Martin, sum er tilvitað um sína egnu listasøgu, um fortíðar minimalismu og konseptlist, men sum altso eisini tekur dik á seg inn í eina ókenda framtíð...
Lampan og radioapparatið vóru við í eini performance, sum eg ikki sá
Eitt linoleumsprent
Ferniseringsfólk í góðveðri
Sikk og sakk
og sikk sakk
Fólk hyggja at videolistaverkinum, sum er við á framsýningini
Úr videolistaverkinum
Framsýningarfrágreiðingin er eisini ein plakat, so nú eigi eg eisini eitt verk hjá Jóhan Martin Christiansen
Posted by Listin at 1:25 PM
Labels: Framsýningar, KP, Myndlist, Ummæli
Subscribe to: Posts (Atom)


c: text/html

text:
Wednesday, April 16, 2014
Søgulig verkætlan í Norðagøtu
Meðan tað aðrastaðni í landinum verður fundast og tosað og prátað og býarplanlagt í eina óendaligheit uttan at so øgiliga nógv hendir ítøkiliga við t.d. miðbýnum í Klaksvík, Musikkskúlanum ella einum nýggjum Tjóðpalli, tykist Eysturkommuna fús at kasta seg út í dygdarverkætlanir. Tað skiltist á øllum brøgdum fyrr í vikuni, tá Eysturkommuna boðaði frá, at avtala er gjørd við heiðurslønta arkitektin Ósbjørn Jacobsen Arkitektar (- partur av Henning Larsen Architects). Eg havi spurt Ósbjørn Jacobsen hvussu verður, og hann tykist sera spentur uppá verkætlanina. Tað er jú rættiliga serstakt - um ikki søguligt - at ein kommuna byggir eitt býráðshús, tað vanliga er, at kommunan flytir inn í ein bygning, sum er bygdur til eitt annað endamál. Osbjørn Jacobsen Arkitektar skulu tekna, projektera og hava eftirlit við allari byggingini vegna kommununa. Nýggja býráðshúsið skal standa á Oyruni í Norðagøtu, verður umleið 590 m2, og samlaði kostnaðurin er mettur at verða 12 mió. kr. Hetta eru sjálvandi nøkur heilt onnur tøl enn tá vit hyggja at kostnaði og stødd av Hørpu í Reykjavík (sí leinkið undir myndini), sum Ósbjørn Jacobsen og Henning Larsen Architects vórðu heiðraðir við Mies van der Rohe heiðurslønini fyri í fjør. Men ein minni bygningur kann væl enda við at verða spennandi í vakra umhvørvinum í Norðagøtu. Fýra starvsfólk arbeiða á teknistovuni í Syðrugøtu, og tey eru longu farin í holt við at fyrireika nýggja býráðshúsið hjá Eysturkommunu. Vit gleða okkum!
(KP)
Posted by Listin at 10:00 AM

robotstxt: allowed

filter: keep


text:
Hátíðarhald á Listasavninum á Sandi Hvítusunnudag 8. juni.
Í sambandi við at Sofus Olsen í desember hevði verið 100 ár, verður skipað fyri stórum listardegi og hátíðarhaldi á Listasavninum á Sandi.
Skrá
14.30 Súsan Í Jákupsstovu bjóðar vælkomin.
- Gunnar Hoydal greiðir frá um Sofus og javnaldrar hansara.
- Ólavur Jakobsen spælir solo gittar.
15.15 Steðgur.
15.30 Niels Uni Dam lesur úr endurminningum Sofusar.
- Angelika Nielsen spælir violin.
- Sunleif Rasmussen - "Nýggja Symfoniin" Sunleif Rasmussen greiðir frá og spælir brot.
16.45 Gongutúrur á bókasavnið. Michael Olsen greiðir frá á vegnum.
- Framsýningin Relikvium hjá Edward Fuglø letur upp.
- Karin Kjølbro setir framsýningina.
- Ólavur Jakobsen spælir solo gittar.
17.50 Løtt máltíð frá Lauru
18.30 Filmarnir um Sofus verða vístir á Listasavninum.
Bátur fer av Gomlurætt kl.13.15. Bussur er úr Skopun 13.45 og til Skopunar 18.30 og 20.15.
Atgongumerkið kostar kr. 250. íroknað er ábit í steðginum og lætta máltíðin.
Plássið á Listasavninum er avmarkað; tí ber til at tryggja sær atgongumerki á tlf. 211924.


text:
Mentan og frítíð
Mentan og frítíð
Tað er týdningarmikið at skapa karmar, ið vit sum borgarar kunnu troyta og njóta eftir loknan arbeiðsdag og í okkara frítíð, sum alsamt økist og tí fær ein alt størri týdning fyri trivnað okkara. Eitt ríkt mentanar-, ítróttar- og frítíðarlív er sunt fyri bæði sál og likam, og er við til at økja um trivnaðin í kommununi.
Í vinstra bredda finnur tú eitt yvirlit yvir kommunalar stovnar og frítíðarfeløg í Klaksvíkar kommunu.
Skúlarnir í Klaksvík eru fleiri (settir í bókstavarøð): Handarbeiðsskúlin, Húsarhaldsskúlin, Kl. HF-skeið, Kl. Kvøld- og Ungdómsskúli, Kl. Sjómansskúli, Tekniski Skúlin, Tónlistaskúlin og Trygdarmiðstøðin.
Innan tað mentanarliga eru feløg m.a. innan dans, sjónleik, list, heimavirking, fornminni og sjómansskap. Umframt bygdafeløg eru her frítíðarfeløg so sum fotofelag og RC-felag.
Virkna ítróttarlívið í kommununi sæst eisini aftur í stóra talinum av ítróttarfeløgum innan fótbólt, hondbólt, flogbólt, svimjing, badminton, talv, bridge, fimleik, kappróður og frælsan ítrótt.
Harumframt eru kirkjur og samkomur.


text:
Sundalagsmenn á vitjan sunnudagin 1/6 kl. 15:00
TB | 30/05/14
Tað er stutt millum dystirnar nú. Eftir at hava leikt 5 útidystir á rað, sóu vit endiliga okkara bestu við Stórá í gjár. Longu nú sunnudagin skulu teir í eldin aftur, tá EB/Streymur kemur á vitjan. Tað er torført at meta um eitt lið sum EB/Streym, tí felagið hevur eisini ein Effodeildarhóp og tískil ber til hjá teimum at taka royndar leikarar við, um á stendur. Í gjár vóru teir fyri lemjandi 0-5 ósigri móti FC-Suðuroy, men tað er sera týdningarmikið hjá okkara monnum at varðveita fokus og ikki undirmeta mótstøðuliðið. Tað hevur TB nú ikki gjørt higartil og vandin er tí neyvan stórur fyri tí.
Stigatalvan sigur at EB/Streymur liggur á einum 8. plássi við 11 stigum og einari málúrtøku á -13 mál. Seinastu 5 dystirnir siga 0-2 tap móti 0-7 Vestur, 1-3 tap móti TB, 3-1 sigur móti HB, 3-3 javnleikur móti B36 og 0-5 tap móti FC Suðuroy. Serliga 3-3 javnleikurin móti B36 á útivølli, ið liggur nr. 2 í løtuni, er verdur at leggja merki til. Liðið kann also bíta frá sær. TB hevur tó vunnið móti øllum liðum í deildini higartil og vónir okkara eru tí sera góðar.
Tað var ein sonn gleði at síggja hvussu nógv fólk vóru møtt upp til dystin í gjár og vóna vit at tað sama hendur sunnudagin. Takið tað góða lagið við, stuðlið harmælt okkara monnum, óansæð hvussu leikar á inni á vøllinum – tað hava teir uppiborið so dyggiliga!
Vit ynskja øllum ein góðan dyst við Stórá sunnudagin.
Einaferð TB, altíð TB!!!


text:
Orð og lag: Swangah Dangah
Trakk’ upp Tórshavn, staturin setur støðið enn
Stoltur havnarmaður hetta er rapp frá Inga Sørensen
Men líkaglaður nokk, fuck hvussu eg uppføri meg
Tað tættasta vit koma uppá seyðin, er at halda í ølini
(Ja) Kom blotta teg, tá meiningin er lítil, til biltúrar í náttini við skeivum kompaníi
Tað er har politikkarnir satsa uppá landið
Men fyltir við meira pissi enn handan spannin hjá Astu! Hetta er Tórshavn
Trakk’ upp, plássið er 1., har helvtin hava pick-up-lines á støði hjá Bigga.
Monkey night, skilið bananas, har tíkir stritta,
Har dagurin er Halleluja, men náttin fær fólk at skifta.
Vit byggja tað hampiligt, men maskan yvir potthøvd,
Vit baby-rockarar, sum standa í Steinatún sum ”fuck øll”.
Umringaður av blackmail sum rykkjari,
Tað einasta vit mangla, eru vápnaloyvi og stripparar.
–
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn
–
Eg eri komin upp aftur við Okkara á bakinum og tunaðum scootarum, ”fuck-tað”-attitudini og buldur frá stuðlinum.
Ein fingur upp í kuldanum, so búrhundur í huganum, tí sjangrirnar í rútinum fyllast við reyvpularum.
Landsdyst, bakkast upp, Havnin finnir lagið. Frá Tórshøll til Tórsvøll, lættari at vitna tapið.
Frá Rex og so til Mimir, leggja Sirkus’ið til hendurs. Frá Glitnir upp til Cleo bara barrvørðurin er kendur.
Úlvarnir nú svangir, nakka hjallar fyri gull, meðan slaturin fer runt, og dekkar gøturnar sum bums.
Smábørn frá Deep standa á toppi til tað bíliga, og hagin er ein samling til fløskur við silvurpapíri á.
Skíti á, studentarnir teir forma seg sum kong, meðan gjeikarnir við trongd sita og goyma seg í Hvonn.
Har mammudreingir renna runt og mangla disiplinið, og stressið kemur av at royna at skaffa medisinið.
–
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn
–
Staðið tú kannst rocka cowboy-buksur og tufflur, nikka høvdið til hetta beatið, meðan tú pimpar tín sjuss her.
Sama gamla staðið, lítið broytist uttan veðrið, teir somu gomlu-bumsarnir í Steinatún við veskuni Hjartavinir í býnum men eingin heilsar næsta dagin, eyguni venda hinvegin, eg veit tú kennir slagið
Big shots ganga runt betrakta seg so nógv, ja øll eru kunstnarar bara eftirnavnið er kent.
Hipstarar so øðrvísi og teir verða ikki færri, og allir hava sama smak (kotilettirnar frá Karli).
Kom fylg mær nærri til, har sólin aldrin skínur á. Konur sólbrillur á og mennirnir teir skifta frá klædningi til wifebeaters, ja, tú kennir slagið. Keða okkum í hel við hvørjum útvatnaða lagið.
Stemmur sum ikki eingongd kunnu brúkast til hetta valið, avstað við tí gamla, opnað oyruni tá eg tali.
–
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn
Eg kann vísa vegin fram. Málið er í Tórshavn
Lat meg vísa vegin fram. Málið er í Tórshavn


text:
20. januar 2014
Eldrasamkoman í Betesda fríggjadgin 24. januar kl. 15
Tordur Niclasen fer at greia frß um Eysturgr°nland og Stella Johannesen, sum er Štta ˙r Gr°nlandi, fer at syngja gr°nlendskar sangir.
Komandi frÝggjadag 24. januar kl. 15 verur so fyrsta Eldrasamkoman Ý Betesda Ý ßr.
┴ hesi Eldrasamkomuni fer Tordur Niclasen, sum hevur veri b˙sitandi Ý Eysturgr°nlandi Ý longri og styttri tÝ, at greia frß viurskiftunum har bŠi Ý arbeii og hvussu ta kennist at liva millum gr°nlendingar har ß leiini og fer eisini at vÝsa myndir frß v°kru nßtt˙runi har.
Samstundis fara vit eisini at hoyra Stellu Johannesen, sum er Štta ˙r Gr°nlandi, at syngja gr°nlendskar sangir. Hon hevur veri b˙sitandi Ý F°royum seinastu seks ßrini.
Felagssangur er sjßlvandi ß skrßnni, h°vi verur til at prßta saman og ein gˇur drekkamuur.
ěll eru hjartaliga vŠlkomin.


text:
CHRISTMAS CHILD 2017 - skógvaeskjur
19.10.2017 - 16:09 - Tíðindaskriv
Tað eru í ár 14 ár liðin síðani innsavningin í skógvaeskjur byrjaði í Føroyum. Tað er heimsumfatandi góðgerðarfelagsskapurin Christmas Child, við evangelistinum Franklin Graham, sum stendur fyri hesum átaki, sum er heimsins størsta jolaátak til børn.
Hvørt ár verða gott 7 milliónir skógvaeskjur savnaðar inn um allan heim, sum verða býttar út til børn í 130 londum. Í eskjurnar kann man lata smálutir sum leikur, skúlaútgerð, ítróttarlutir, heilsulutir sum t.d. tannbust og tannkrem. Okkurt góðgæti kann eisini leggjast í.
Fyrireikararnir síggja eisini til, at ein lítil traktat ella bóklingur, skrivaður á viðkomandi máli, eisini liggur i eskjuni, soleiðis at barnið og foreldur tess eisini kunnu lesa um Guds kærleika til tey.
SEINASTA FREIST
Seinasta freist at lata inn eskjurnar er sunnudagin 29. oktober, og eskjurnar úr Føroyum fara eisini í ár til børn í Rumenia.
Á heimasíðuni hjá Christmas Child í Føroyum er yvirlit yvir allar kontaktpersónarnar og innsavningarstøðini, og eisini vegleiðing um hvussu man fyllir og pakkar eina tílíka skógvaeskju. Ein er vælkomin at seta seg í samband við okkurt av umboðunum fyri at fáa meira at vita. Heimasíðan: www.christmaschild.fo
Hervør Sabina á Torkilsheyggi skrivaði ein sang til Christmas Child átaki fyri tveimum árum síðani, sum hon kallar “Gev eins og givið var tær!” Hervør skrivaði eisini lagið til sangin. Tú kanst hoyra sangin inni á YOUTUBE, skrivað: Hervør Sabina, Gev eins og tær var givið!
Kristiliga
Tíðindatænastan
v/Poul Jóhan Djurhuus


text:
Divaz
Konsertummæli
Ásbjørn Berthelsen
Stórt konsertbrak var væntandi tá tær tríggjar divurnar Malan Eyðunsdóttir, Laila Carlsen og Anna Maria Olsen trinu á pall í Løkshøll leygarkvøldið 10. mars. Og sigast má, at teir gott 150 áhoyrararnir, sum vóru komnir at lurta fóru ikki skuffaðir avstað aftur.
Á skránni hetta kvøldið vóru nógv løg hjá kendum sangarinnum og kvinnubólkum, Adele, En Vogue, Rihanna og Chaka Khan bara fyri at nevna nakrar. Eisini vóru 3 nýggir sangir, sum vera at hoyra á nýggju fløguútgávuni, hjá Divaz, sum tey fara í holt við at taka upp nú fyrsta dagin.
Og tað má sigast at vit fingu østrogen og Girl Power fyri allar pengarnar. Divaz kundu tað sama itið Rock Mamas, tí at tað er tað, tær eru! Tær rokkaðu høllina sundur og saman til stóra frøði fyri fjøldina.
Dugnaligu songkvinnurnar høvdu eitt dreyma-4-mans-orkestur við sær. Orkestrið ljóðaði sera væl og fylti ljóðmyndina væl út.
Eftir hálvanannan tíma var konsertin av, men máttu tey innaftur at spæla eykalag. Og ikki eiti á eykalag. Ein medley av kendum sangum sum t.d. Free your mind og Moves like Jagger. Seinasta lagið á konsertini var – sera passandi – Girls just wanna have fun. Ein staðfesting av at tað týdningarmesta við tónleikinum er at hugna sær og hava tað stuttligt.
Vit, sum lurtaðu, hugnaðu okkum eisini og høvdu tað stuttligt hesar 2 tímarnar konsertin vardi.
Vónandi fáa vit møguleikan at síggja divaz aftur í Løkshøll. Kanska til eina útgávukonsert – hvør veit. Og tá fylla vit allar stólarnar!
Takk divaz fyri eitt deiligt show!


text:
Tíðindi
Ferðafólkini eru okkum góð
05. Mar 2018
Størsta avbjóðingin við ferðafólkum í Føroyum er ikki, at tey gerast fleiri. Avbjóðingin er at síggja ferðavinnuna sum ein nýggjan møguleika heldur enn ein trupulleika....
les meir
Hanna Jensen verður forkvinna í vinnu- og havnanevndini
11. Nov 2016
Samgongan í Eystur kommunu, millum Tjóðveldi, Javnaðarflokkin og Framsókn hevur nú skipað seg soleiðis, at Jóhan Christiansen heldur fram sum borgarstjóri og Árni...
les meir
Bergun Kass verður forkvinna í nevndini fyri eldraøkið
11. Nov 2016
Nýggja býráðssamgongan millum Fólkaflokkin, Tjóðveldi og Framsókn hevur skipað seg.Fólkaflokkurin fær borgarstjóran. Annika Olsen verður borgarstjóri. Tjóðveldi fær varaborgarstjóran og Gunvør Balle verður varaborgarstjóriFólkaflokkurin fær...
les meir
Kunnu ikki brúka 3,6 milliardir uttan ideologi
02. Nov 2016
Tá ið tú um nakrar mánaðir hyggur eftir skattauppgerðini fyri 2016, tá sært tú, at tú hevur rindað meira í...
les meir
Valskráin Tórshavnar kommuna
31. Okt 2016
Her kanst tú taka niður og lesa valskránna hjá Framsókn til kommunuvalið 2016 í Tórshavnar kommunu.Trýst her.issuu ...
les meir
Hitt Róald og Høgna í Sirkus
30. Okt 2016
Teir vilja hava lestraríbúðir, nógv fleiri grundøki og Havnina at fáa enn meira stórbýardám. Hitt Róald og Høgna í Sirkus mikukvøldið 2. noveber kl.21.Filmur...
les meir
Valskráin Eysturkommuna
27. Okt 2016
Her kanst tú taka niður og lesa valskránna hjá Framsókn til kommunuvalið 2016 í Eysturkommunu.Trýst her.issuu ...
les meir
At brúka pengar hjá øðrum
26. Okt 2016
Nú er tað kanska sjáldsamt at síggja eina grein við ongum lyftum, men her er so ein. Tað tykist at vera breið politisk semja...


text:
Orð: Victor Danielsen
1. Gud, eg tær tøkk og prís vil veita,
at tú mær gavst at kenna teg!
Eg eftir ljósi havi leitað
á lívsins tóma, turra veg;
men einki ljós mítt eyga sá,
fyrr enn tað, Gud, fekk teg at sjá!
2. Mítt arma, sorgarfulla hjarta
fann ongar vónir her á fold;
mín framtíð var jú grøvin svarta,
mítt heim hin kalda, myrka mold;
eg søkti gleði her og har,
men vónleyst, oyðið alt tó var.
3. Tá skygdi í tí myrkri svarta
eitt ljós, tað kom av Golgata;
eg sá hitt gjøgnumstungna hjarta,
sum legði á seg byrðina;
mín synd, mín ræðsla, sorg og neyð,
tað førdi hann í krossins deyð.
4. Hann legði á seg sjúku mína,
og mína straff hann tók á seg,
alt fell á hann, hvør synd, hvør pína,
at ei tað skuldi ráma meg;
av Gudi sligin har hann hekk
og inn í deyðans myrkur gekk.
5. Men upp hann reis – áh, stóra gleði!
Her fekst tú frið, mín arma sál,
her víkti náttin fyri degi,
her fann mín longsil endamál;
tí eg skal liva eins og hann,
í mín stað stríddi hann og vann.


text:
Eilif Gaard heldur fram sum stjóri á Havstovuni
Vinna14-03-2018 - 12:31 - Jóanis Albert Nielsen
Høgni Hoydal, landsstýrismaður, hevur gjørt av at seta Eilif Gaard sum stjóra á Havstovuni. Starvið er tíðaravmarkað í 5 ár fram til 1. apríl 2023 við møguligari leingjan í upp til 3 ár.
Eilif Gaard hevur seinastu 8 árini røkt starvið sum stjóri á Havstovuni. Eilif er 60 ára gamal og hevur verið í starvi á Havstovuni, síðani hann í 1986 tók prógv í lívfrøði (Cand. Scient.) frá lærdum háskúla. Í 2001 varð hann tilnevndur doktari (Dr. Philos.) innan somu yrkisgrein á universitetinum í Tromsø.
Starvið sum stjóri á Havstovuni varð lýst leyst í januar í 2018. Tríggjar umsóknir vóru til starvið.


text:
21. mars 2017Nr. 23
Kunngerð um viðgerð og tøming av barlastarvatni
Við heimild í §§ 11 b og 11 c, § 42, stk. 2 og 3, § 44, stk. 1, nr. 1 og § 45, stk. 1 í løgtingslóg nr. 59 frá 17. mai 2005 um verju av havumhvørvinum, sum broytt við løgtingslóg nr. 64 frá 17. mai 2013, verður ásett:
Fevnd og allýsingar
§ 1. Kunngerðin ásetur reglur um handfaring av barlastarvatni og botnfalli frá barlastarvatni umborð á skipum og havstøðum fyri at fyribyrgja innrás og spjaðing av fremmandum djórasløgum og plantusløgum og sjúkuelvandi verum úr einum havøki í annað.
§ 2. Í hesi kunngerð skulu hesi heiti skiljast soleiðis:
1) Vatn: Vatn, sjógvur ella blandingar av hesum.
2) Barlastarvatn: Vatn, íroknað ikki upployst evni, sum er tikið inn úr sjónum og brúkt til at rætta upp skip í mun til kjalarhall, slagsíðu, djúpgang, stabilitet ella spenningar í skrokkinum.
3) Ikki upployst evni: Bitlar og pu, sum antin flóta ella sveima í vatni.
4) Botnfall: Bitlar og pu frá barlastarvatni, sum søkka á botn.
5) Skaðiligar og fremmandar verur: Verur í vatni, íroknað sjúkuelvandi verur, sum, tá tær vera sleptar í havið, ósar ella áir, kunnu skaða umhvørvi, fólkaheilsu, ognir og tilfeingi eitt nú við at skerja ella skeikla lívfrøðiliga margfeldið ella órógva aðra lógliga nýtslu av einum øki.
6) Skip: Øll før á sjónum og havstøðir, bæði fastur útbúnaður og flytandi eindir, so sum boriskip, framleiðslufør, goymslufør, íbúðar og tílík før, meðan tey eru støðuføst og verða nýtt til kolvetnisvirksemi.
7) Barlastarvatntangi: Tangar, rúm ella deildir á skipi, sum verða brúktir til barlastarvatn, og slík sum bæði vera brúkt til barlastarvatn og onnur endamál.
8) Barlastarvatnsnøgd: Heildarnøgd í tangunum, máld í rúmmetrum.
9) Sjóumveldið: Sjóøkið út til 12 fjórðingar mált úr grundlinjunum.
10) Føroyskur sjógvur: Sjóøkið innan fyri føroyska fiskimarkið, sum ásett í anordning om fiskeriterritoriet ved Færøerne.
11) IMO: International Maritime Organisation, sum er sjóvinnufelagsskapur Sameindu Tjóða.
12) Sáttmálin um barlastarvatn: International Convention for the Control and Management of Ships Ballast Water and Sediments, 2004, stytt BWMC.
13) Leiðreglur: Leiðreglur at seta í verk sáttmálan um barlastarvatn á ein einsháttaðan hátt.
14) Sáttmálaland: Land, sum hevur tikið undir við sáttmálanum um barlastarvatn.
15) Virkin evni: Evni ella verur, eisini soppar ella virus, sum yvirhøvur ella serstakliga ávirka skaðiligar verur ella patogenir, og sum verða brúkt til at viðgera barlastarvatn.
16) IOPP: International Oil Pollution Prevention Certificate.
17) Cfu: colony forming unit.
§ 3. Kunngerðin er galdandi fyri skip undir føroyskum flaggi, umframt skip undir fremmandum flaggi á føroyska sjóumveldinum og í føroyskum sjógvi, í tann mun tað er í samsvari við altjóða rætt.
Stk. 2. Kunngerðin fevnir ikki um:
1) Skip, ið ikki eru bygd til at føra barlastarvatn,
2) skip, sum einans hava sama barlastarvatn í heilt lokaðum tangum, ið ikki verður skift út,
3) skip, sum einans sigla í føroyskum sjógvi,
4) skip undir føroyskum flaggi, sum einans sigla í sjógvi undir løgræði hjá einum øðrum landi og tað landið ikki hevur ásett strangari reglur enn sáttmálin ella føroysk lóggáva ásetur,
5) skip, sum eru styttri enn 50 m við tangum til barlastarvatn, sum ikki rúma meira enn 8 rúmmetrar, og sum einans verða brúkt sum stuttleikafør ella kappingarfør, ella at kalla einans verða brúkt til leiting og bjarging. Hesi før skulu tó í størst møguligan mun handfara barlastarvatn og botnfall sambært ásetingunum í §§ 6-9, ella
6) herskip, hjálparskip og sjúkrahússkip o.tíl., sum eitt land eigur ella rekur. Hesi før skulu tó í størst møguligan mun handfara barlastarvatn og botnfall sambært ásetingunum í §§ 6-9.
§ 4. Ásetingarnar um handfaring av barlastarvatni og botnfalli sambært hesi kunngerð eru ikki galdandi tá:
1) Neyðugt er hjá skipi í neyðstøðu at taka barlastarvatn inn ella tøma barlastarvatn ella botnfall út fyri at varðveita trygd skipsins, ella tá um ræður at bjarga mannalívum,
2) barlastarvatn ella botnfall ótilætlað verður tømt út, tí skipið ella útgerð umborð hevur fingið skaða, og øll rímilig tiltøk vórðu sett í verk at fyribyrgja ella avmarka útlátið. Hetta er tó ikki galdandi, um skiparin ella reiðarin við vilja ella av ósketni hava verið atvoldin til skaðan,
3) barlastarvatn og botnfall verður tikið inn ella tømt út fyri at fyribyrgja ella avmarka dálking frá skipinum,
4) barlastarvatn ella botnfall verður tømt á havøki, sum ikki er partur av ásettum serbúskaparøki, 200 fjórðinga fiskimarki ella aðrari viðurkendari marknasetan sambært altjóða havrættarsáttmálanum, treytað av, at barlastarvatnið eisini er tikið inn á hesum økjum,
5) barlastarvatn ella botnfall verður tikið inn og tømt út sama stað, treytað av at tað ikki er blandað saman við óviðgjørdum barlastarvatni úr øðrum økjum.
Viðgerð av barlastarvatni
§ 5. Øll skip skulu lúka ásetingarnar í § 6 um at skifta barlastarvatn.
Stk. 2. Sáttmálin um barlastarvatn fær altjóða gildi 8. september 2017. Eftir henda dag skulu øll skip lúka ásetingarnar í § 7 um viðgerð av barlastarvatni í seinasta lagi við fyrstu endurnýggingina av IOPP-váttanini.
Stk. 3. Krøvini í stk. 2 eru ikki galdandi fyri skip, sum lata barlastarvatn til eina móttøkustøð til barlastarvatn ella til aðrar góðkendar skipanir, ið lúka krøvini til reinsing av barlastarvatni, sum ásett í § 7.
§ 6. Tá barlastarvatn, sum ikki er viðgjørt í eini góðkendari skipan sambært § 7, stk. 3, verður skift, skal í minsta lagi 95% av vatninum í hvørjum tanga, sum verður brúktur til barlastarvatn, tá skipið er í havn, verða skift út. Verður sjógvur pumpaður gjøgnum tangarnar, skal pumpaða sjógvnøgdin vera í minsta lagi tríggjar ferðir so stór sum tann nøgdin av vatni, sum er í hvørjum barlastarvatnstanga, sum verður brúktur, tá skipið kemur í havn.
Stk. 2. Barlastarvatn, sum ikki er viðgjørt í eini góðkendari skipan sambært § 7, stk. 3, skal, um siglingarleiðin loyvir tí, skiftast út í minsta lagi 200 fjórðingar úr landi, har havdýpið í minsta lagi er 200 metrar, og annars so langt úr landi sum gjørligt, men tó í minsta lagi 50 fjórðingar úr landi, har dýpið í minsta lagi er 200 metrar.
§ 7. Skip, sum sambært § 5 skulu viðgera og reinsa barlastarvatnið, skulu gera tað á slíkan hátt, at tá vatnið verður tømt út, skal tað innihalda minni enn:
1) 10 lívførar verur pr. rúmmetur, hvørs minstamát er 50 mikrometrar ella meiri og
2) 10 lívførar verur pr. millilitur, hvørs minstamát er 50 mikrometrar ella minni.
Stk. 2. Skip skulu eisini tryggja, at innihaldið av ávísingarverum í barlastarvatninum er:
1) Minni enn 1 cfu pr. millilitur av eiturelvandi Vibrio cholerae O1 og O139 ella minni enn 1 cfu pr. gram í vátari vekt í royndum av djóraæti,
2) minni enn 250 cfu av escherichia coli pr. 100 millilitur og
3) minni enn 100 cfu av intestinalum enterokokkum pr. 100 millilitur.
Stk. 3. Barlastarvatn skal viðgerast og reinsast í einari góðkendari skipan, hvørs tøkni er góðkend av føroyskum myndugleikum ella av myndugleikum í einum øðrum landi, sum eisini hevur tikið undir við sáttmálanum um barlastarvatn. Brúkar skipanin virkin evni, skal skipanin sambært § 11, stk. 4 eisini vera góðkend av IMO.
§ 8. Har tað ber til, skulu skip lata vera við at taka barlastarvatn, sum inniheldur møguligar skaðiligar ella sjúkuelvandi verur, eitt nú í økjum, har eitrandi æti blómar.
Viðgerð av botnfalli
§ 9. Tað er bannað at tøma botnfall úr barlastarvatnstangum á sjógv.
Stk. 2. Er tørvur á at taka botnfall úr barlastarvatnstangum, skal tað gerast soleiðis, at tað ikki er vandi fyri at botnfall ella leivdir av hesum enda í sjónum.
Undantøk
§ 10. Umhvørvisstovan kann, við støði í einari umsókn, veita skipi, sum siglir í fastari rutu við í minsta lagi einari atløgu í føroyskari havn, undantaksloyvi frá krøvunum um útskifting og viðgerð av barlastarvatni sambært §§ 6 og 7. Fevnir umsóknin um undantaksloyvi eisini um útlát av barlastarvatni á havøkinum hjá einum øðrum sáttmálalandi, skal undantak somuleiðis veitast av hesum landi. Undantaksloyvi verður einans veitt, um vandin fyri at bera skaðiligar verur við barlastarvatninum, verður hildin at vera lítil.
Stk. 2. Undantaksloyvi verður veitt við støði í eini váðameting, sum umsøkjarin skal gera sambært viðkomandi leiðreglum til sáttmálan um barlastarvatn.
Stk. 3. Undantaksloyvi kann í mesta lagi verða latið fyri 5 ár í senn.
Stk. 4. Skip, sum hava fingið undantaksloyvi, kunnu einans blanda barlastarvatn úr havnum ella økjum, sum eru fevnd av undantaksloyvinum. Verður barlastarvatn úr øðrum havnum ella økjum blandað uppí, skal barlastarvatnið skiftast ella viðgerast sambært §§ 6 ella 7, áðrenn skipið aftur er fevnt av undantaksloyvinum.
Stk. 5. Umsókn um undantaksloyvi skal sendast til Umhvørvisstovuna. Verður undantaksloyvi latið, boðar Umhvørvisstovan IMO frá hesum.
Týpugóðkenning av útgerð til barlastarvatn
§ 11. Umsókn um týpugóðkenning av nýggjari útgerð og skipanum til viðgerð av barlastarvatni skal latast Umhvørvisstovuni.
Stk. 2. Umsøkjarin skal fyri egna rokning skjalprógva, at skipanin lýkur viðgerðarkrøvini í § 7.
Stk. 3. Umsøkjarin skal, í samstarvi við eitt av Sjóvinnustýrinum góðkent klassafelag, leggja fram skjøl og skjalprógv fyri, at skipanin lýkur viðgerðarkrøvini í leiðreglunum til sáttmálan um barlastarvatn.
Stk. 4. Metir Umhvørvisstovan, at útgerðin at viðgera barlastarvatn brúkar virkin evni, skal henda nýtsla góðkennast av IMO sambært viðkomandi leiðreglum til sáttmálan um barlastarvatn. Skipanir, ið nýta virkin evni, kunnu bert góðkennast, um IMO frammanundan hevur góðkent nýtslu av hesum evnum. Umhvørvisstovan kunnar umsøkjaran um metingina og um kostnaðin av undangóðkenning, endaligari góðkenning, umsóknargjald til IMO og endurrindan av útreiðslum til klassafeløg og myndugleikar í sambandi við umsóknartilgongdina sambært § 16.
Eftirlit, sýni og inntriv
§ 12. Umhvørvisstovan hevur eftirlit við, at ásetingarnar í hesi kunngerð verða hildnar.
Stk. 2. Umhvørvisstovan kann gera avtalu við aðrar myndugleikar og stovnar um útinnan av eftirlitsuppgávunum sambært hesi kunngerð.
§ 13. Er tað við eftirliti sambært § 12 ella á annan hátt sáddur ivi um, hvørt reglurnar í hesi kunngerð eru hildnar, kann Umhvørvisstovan skipa fyri, at sýni verða tikin úr nøkrum ella øllum barlastarvatnstangum fyri at kanna og staðfesta, hvørt reglurnar um viðgerð av barlastarvatni eru hildnar.
Stk. 2. Geva kanningarnar sambært stk. 1 ábendingar um, at skipið ikki lýkur krøvini um handfaring av barlastarvatni, kann Umhvørvisstovan heita á Sjóvinnustýrið um at halda skipinum aftur, til fult umboðandi sýni eru tikin av barlastarvatninum. Afturhaldið má ikki hava við sær óneyðuga seinkingar ella útreiðslur fyri skipið.
Stk. 3. Umhvørvisstovan sendir tey í stk. 2 nevndu sýni til óvilduga starvsstovu, sum ger eina gjølliga kanning, hvørs endamál er at fáa greiði á, um skipið hevur hildið krøvini um viðgerð av barlastarvatni.
§ 14. Ikki er loyvt skipi at tøma ella skifta barlastarvatn, meðan eftirlit verður framt sambært §§ 12 og 13, samanber tó § 4.
§ 15. Verður staðfest, at eitt skip hevur brotið ásetingar í hesi kunngerð, skal skiparin, eigarin, stjórin ella brúkarin hava fráboðan um hetta. Skipið kann tó ikki verða hildið aftur ella seinkað longri enn neyðugt fyri at tryggja, at skipið lýkur krøvini í kunngerðini.
Gjøld
§ 16. Fyri viðgerð av umsóknum um týpugóðkenning sambært § 11 og fyri eftirlit, sýnistøku og kanningar sambært §§ 12 og 13, verður gjaldið til Umhvørvisstovuna ásett sambært kunngerðini um gjøld hjá Umhvørvisstovuni fyri umsiting og eftirlit sambært lóggávuni á umhvørvisøkinum.
Stk. 2. Fyri viðgerð av umsóknum um týpugóðkenning av skipanum, sum brúka virkin evni sambært § 11, verður harumframt kravt gjald á 50.000 USD. Upphæddin skal gjaldast Umhvørvisstovuni, sum avgreiðir gjaldið mótvegis IMO. Umsøkjari skal endurrinda klassafeløgum tær útreiðslur, feløgini hava sambært § 11, stk. 3.
Revsing
§ 17. Er harðari revsing ikki ásett sambært aðrari lóggávu, verður við sekt revsaður tann, ið
1) brýtur ásetingar um handfaring av barlastarvatni sambært §§ 5-8,
2) brýtur ásetingar um handfaring av botnfalli sambært § 9,
3) brýtur treytir fyri undantaksloyvum sambært § 10,
4) letur rangar upplýsingar í sambandi við umsókn um undantaksloyvi sambært § 10 ella týpugóðkenning sambært § 11, ella
5) brýtur forboð móti tøming av barlastarvatni sambært § 14.
Stk. 2. Revsingin kann hækkað til fongsul upp til 2 ár, um brotið er framt við vilja ella við grovum ósketni, og um tað við brotinum er
1) voldur skaði á umhvørvið, ella elvt er til vanda fyri slíkum skaða, ella
2) peningaligur fyrimunur er fingin, ella tílíkur fyrimunur hevur verið tilætlaður fyri viðkomandi sjálvan ella onnur, eitt nú við sparingum.
Stk. 3. Er brotið framt av útlendskum skipi, kann revsingin hækka til fongsul í 2 ár, um brotið er framt á sjóumveldinum, og dálkingin er álvarsom og framd við vilja.
Stk. 4. Er brotið framt av partafelagi, smápartafelagi, lutafelagi ella líknandi, kann felagið verða revsað við sekt.
§ 18. Henda kunngerð kemur í gildi dagin eftir, at hon er kunngjørd.
Stk. 2. Tó kemur § 7 í gildi 8. september 2017.
Heilsu- og innlendismálaráðið, 21. mars 2017
Sirið Stenberg (sign.)
landsstýrismaður
/ Turid Arge (sign.)


text:
Orð: K. Hubert / Hans Thomissøn
Týtt: Jógvan Nolsøe
1. Tú, eina tú, o Harra Krist,
ert øll mín vón á foldum,
tú frelsa mín ert vorðin vist,
meg reis úr syndavoldum;
frá heimsins fyrstu stund til nú
kom eingin her á jørð sum tú
og meg úr deyðans vanda bar,
eina hjá tær
mítt hjarta troyst og lætta fær!
2. Mín syndaneyð er svár og stór,
tí valda sorgir mínar,
tú, sum í deyðan for meg fór,
tak alt í hendur tínar!
Og sig tað við tín faðir kær’,
at blóð títt fleyt at bjarga mær,
so verður syndaskuld mín loyst;
ver tú mín troyst,
sum meg til lívið hevur reist.
3. Styrk meg av tíni miskunn her
í trúnni alt til enda,
sum frið tín mær í hjarta ber,
til eg hjá tær skal lenda;
lat fram um alt meg elska teg
og næsta mín sum sjálvan meg!
Statt tú mær hjá á síðstu nátt,
veit mær tín mátt,
og rek hin ónda mær frá gátt!
4. Guð faðir, lov nú veri tær,
sum oss alt gott vil gera,
og Jesus Krist, vár bróðir kær’,
tí tú vilt hjá oss vera,
og Halgi Andi, lýs oss leið,
at burt frá tær vit villast ei,
men tæna Guði her í verð,
til dagur fer,
og leiðin í Guðs himmal ber!


text:
Listaverkini í Skúladeplinum í Suðuroy
Aggi Ásgerð Ásgeirsdóttir
Hetta var ein sera áhugaverd uppgáva og ein stór avbjóðing, tá íð Árni Winther, arkitektur bað meg um at vera við at myndprýða nýggja skúladepilin í Hovi.
Skúladepilin í Hovi er í sær sjálvum ein arkitektonisk listaperla, sum sæð í sær sjálvum gjørdi uppgávuna sera spennandi; eisini serstakliga fyri meg sum listafólk at fáa høvi at arbeiða í tøttum samstarvi við arkitektar er fyri meg ein sonn dreymauppgáva har rúmið og listin ganga upp í eina hægri eind.
Míni verk
Eg havi gjørt 36 verk til skúladepilin í Hovi og tey hava øll fingið ymisk heiti, øll hava sína søgu, hetta eru hugleiðingar um bæði fortíð, nútíð og framtíð - ein lívsferð við passión, so at siga.
Í fyrstu syftu sá eg skúlan og tók støði í sjálvum skúlanum sum heild. Eg tók støði í rúminum, eg skuldi myndprýða, í tilfarinum: betong, træ, metal, glas og litinum, inventarinum og minimalistiska dáminum. Skúlin hevur útsýni til Hov, og tað at glasið var við síðuna av sterku náttúruni fekk stóran týdning fyri mína palett, eins og bókasavnið hinumegin gav hugleiðingar um filosofina og dreymarnar. Og frammanfyri tað centrala rúmið, sum verður brúkt dagliga bæði í arbeiðshøpi og til hugnaløtur. Ein akustikveggur tók 2/3 av veggjaplássinum, og valdi eg tí at intgrera sjálvan veggin inn í verkið sum ein nátturlig eind, tí fekk hvørt verk mátini 48 cm x 48 cm (hetta er kubistisk kvadratisk mát) MDF plátur 6mm, sum tá tú hyggur frá síðuni inn á myndirnar skal virka, sum tær eru klistraður uppá veggin.
Myndirnar hvør í sær hava sína egnu søgu. Eg havi eisini havt íblástur frá tíðini eg sjálv gekk á miðnámsskúla, hvat eg sjálv var upptikin av, heilt frá William Heinesen til Jim Morrison og annars upp til í dag við góðum og skelkandi filmum og bókum, sum hava sett síni spor. Tónleikur og kvadratiska mátið hjá myndunum, er íblást av øllum teimum fantastisku LP- húsunum, sum man helt í hondunum og sum man át við eygunum, meðan man hoyrdi tónleikin. Hetta er ein farin tí og saknur er í teimum. Eg eri enn í dag rættuliga bergtikin av teimum - sostatt spegla myndirnar í Hovi eina lívsleið, har eitt lív flytir seg, mennist og reflekterar yvir fortíðina og er droymandi um framtíðina.
http://listinblog.blogspot.com/2010/09/almennar-pryingar-aggi-asger.html


text:
Í morgun verða tey áhugaverdu tíðindi borin á Portalinum, at eitt virki á havnarlagnum á Tvøroyri er bygt undir skeivum fortreytum. Meistarligu myndina, ið sigur meir enn milliardir av keyptum orðum, tók Reidar Simonsen fyri tíggju døgum síðan. Innihaldsliga tekstkeldan er stjórin í vinnufelagnum á VP í gjárkvøldið. Gamaní, kunnu fortreytir broytast frá degi til dags, tað verið seg persónliga ella alment, í relatión til onnur núlivandi, ella bara vinnuliga, soleiðis sum pengar nú kunnu definera okkara viðurskifti við grannan, tí vit púra óvæntað hava vunnið milliónina, og tað verður ein grannatrupulleiki.
Í summar var eg á júst hesum ný- og gamalsøguliga armageddonstaði, og kann ikki annað enn geva kelduni rætt. Hetta er alt bygt eftir púra skeivum fortreytum. Men hin órættaði er ikki grefliga virkið, sum á dronumyndini sæst fremst fyri sum rovini á einum futuristiskum bláhvali. Nei, tað eru tey, sum í fyrndini, men í dag uttan rættindi, ið bygdu býli, virki og handlar eftir natúrgivnu strandarlinjuni á Tvøroyri. Púra organiskt. Nú er eitt nýskrímsl blást upp fyri eyguni á teimum, sum fyrr høvdu makt, men í dag onga akt. Jú, fortreytirnar eru púra skeivar at byggja á Tvøroyri. Tað avdúkar dronumyndin sum eingin onnur. Vorðið sum búreisingur, ið nú á øðrum sinni kortini byggir undir skeivum fortreytum á sama stað.


text:
Aftaná ráðstevnuna og fyrilesturin hjá Ola Flåten, skrivar Dimma um hetta:
Nógv atlit eru at taka sambært norska fiskivinnuserfrøðinginum, um vit skulu hava eina burðardygga fiskivinnufyrisiting. Hann mælir m.a. til at lata fiskastovnarnar koma fyri seg og taka atlit til sonevnda tvífaldan vinning. So kunnu føroyingar kanska gera sum norðmenn og stovna ein grunn, sum minnir um norska Oljugrunnin.
(...) Samstundis heldur Ola Flaaten at vit skulu ansa eftir tvífaldum vinningi. Tað merkir, at fiskiskapurin skal kasta av sær til tann, sum rekur fiskiskapin, og til myndugleikarnar og samfelag. Í tí sambandi er høvi eisini at taka atlit til aðrar partar av samfelagnum, og hann nevnir kvinnur, lokalsamfelag og manning.
Eg haldi ikki tað kemur heilt greitt fram í Dimmu, men hesin dupulti vinningurin, ella dupulti ágóðin, gongur út uppá, at
- í fyrra lagi skaðar tað kappingarførið í vinnuni, um landið letur tilfeingið ókeypis til fiskivinnuna. Hetta skyldast, at tilfeingisrentan økir kostnaðin í vinnuni og skapar yvirkapacitet. (Fyri summi er kanska ein hjálp at lesa um Tilfeingisrentu og tilfeingisgjald.) Og
- í øðrum lagi vil uppkrevjing av vanligum skattum, sum skulu brúkast til at fíggja almenna raksturin, avlaga virksemið, sum tað rakar, og hetta hevur sostatt ein avlagandi kostnað.
Avlagandi kostnaður í búskapinum kann koma av nógvum orsøkum, har skatting er ein. Tá tað almenna skattar virksemi á einum annars vælvirkandi marknaði, uppstendur eitt tap, sokallað deyðvektstap, tí keypari og seljari á marknaðinum missa samanlagt meira, enn tað provenu, sum skattauppkrevjingin gevur. Hetta skyldast, at virksemi á marknaðinum broytist, avlagast, orsakað av skattinum. Vit siga ofta stutt, at leggur man skatt á eitthvørt, so minkar umsetningurin av hesum sama.
Tilfeingisgjald broytir somuleiðis virksemið í vinnuni. Men her er talan um virksemi, sum við ókeypis fiskirættindum longu er avlagað (og harvið øktur kostnaður og vánaligt kappingarføri, sum nevnt omanfyri), og tilfeingisgjaldið rættar so at siga uppaftur eina avlagaða vinnu.
Og her kemur double dividend inn: Við at umleggja vanligar skattir við avlagandi kostnaði til tilfeingisgjald, ber til bæði at økja kappingarførið í fiskivinnuni umframt at fíggja almenna virksemið á ein hátt, sum samanlagt hevur við sær minni avlagandi kostnað.
Lesur man á wikipedia um optimalan skatt, stendur:
Most governments take revenue which exceeds that which can be provided by non-distortionary taxes or through taxes which give a double dividend. Optimal taxation theory is the branch of economics that considers how taxes can be structured to give the least deadweight costs, or to give the best outcomes in terms of social welfare.
Ola Flåten kom inn á hetta móti endanum á sínum fyrilestri, og vísti eisini á, júst sum er viðgjørt omanfyri, at tað hevði gagnliga ávirkan fyri bæði fiskivinnuna og almenna búskapin:
Ola Flåten setti fram eitt roknidømi um, hvussu tilfeingisgjaldið kundi koma í staðin fyri aðrar skattir. Hann brúkti eina hálva miljard -- 500 mió kr -- sum dømi (Hermann Oskarsson hevur mett, at talan helst eigur vera um eina heila miljard), og Ola Flåten hevði uppskot um, hvussu tað kundi krevjast inn, umframt hvørjar skattir tað kundi koma í staðin fyri:
Ola Flåten nevnir fýra ymisk gjøld, sum samanlagt geva eina hálva miljard. Hetta kann koma í staðin fyri ein sættapart av persónsskattainntøkunum hjá landi og kommunum. Ella í staðin fyri allan vinnuskatt, allan ognarskatt og helvtina av sosialum gjøldum (m.a. Samhaldsfasti).
Nú er ikki líka mikið, hvussu man krevur tilfeingisgjald inn, hvar man leggur gjald á og fyri hvat. Eg haldi tað var ein veikleiki við fyrilestrinum, at Ola Flåten ikki gjørdi meira við hetta, og eg royndi at spyrja inn til hetta, men helst var spurt nakað ógreitt, tí svarið var ikki til tann setta spurningin.
Fyrsti hátturin Ola Flåten nevnir, at gjald skal rindast í mun til útflutningsvirðið, vil virka sum eitt avgjald á fiskaarbeiði í Føroyum, tí fiskaarbeiðið økir útflutningsvirðið. Ein annar máti er, at gjaldið verður lagt á sjálva tilfeingisnýtsluna, t.e. á fiskirættindini, antin gjald pr fiskidag, ella gjald pr kilo.
Verður tilfeingisgjaldið lagt á fiskidagar, eggjar tað til effektivari -- skjótari -- fiskarí. Avleiðing av tí kann verða, at fleiri íløgur verða gjørdar í skipini, so veiðiorkan í verandi flota økist. Verður gjaldið hinvegin lagt á fiskaða nøgd, sum gjald pr kilo, eggjar tað fiskivinnuni í størri mun at fáa meira burtur úr hvørjum kilo, og at kostnaðurin av at veiða hvørt kilo skal minka. Tá vinnan fremur støðuga produktivitetsøking (at fáa meira fyri minni) og veiðuorkan tí leypandi skal minkast tilsvarandi, vilja dagagjald ella kilogjald hava ymiska ávirkan á vinnuna. Sostatt fremur tað heilt ymiska tillagingina av flotanum, um tilfeingisgjald verður lagt á fiskidagar ella á kvotur.
At tilfeingið í dag verður latið fiskivinnuni ókeypis hevur við sær, at vinnan oyðslar við tilfeinginum. Eitt tilfeingisgjald, og serliga um tað verður roknað eftir nøgdini (vekt) av fiski, vil sostatt viðvirka til, at fiskivinnan fer at menna nýggjar dýrari vørur enn tað vit síggja í dag. Eydnast tað, kann man helst í staðin fyri dupultan, tosa um trýdupultan vinning.
Ola Flåten metti annars, at árliga virði av føroyska fiskatilfeinginum -- í mun til fólkatal ella búskap -- er líka stórt sum virði á norska oljutilfeinginum. Hann nevndi tí eisini møguleikan, at øll tilfeingisgjald fóru beinleiðis í ein grunn, sum gjørdi íløgur uttanlands, og avkastið frá íløgum fór til pensjónir hjá føroyingum í framtíðini.
Fyrimyndin er norski Pensjónsgrunnurin, sum er nýggja navnið hjá oljugrunninum.


text:
Snjóhvíta og teir sjey dvørgarnir (1937 filmur)
Snjóhvíta og teir sjey dvørgarnir er ein amerikanskur teknifilmur frá 1937, sum er grundaður á týska ævintýrið Snjóhvíta hjá Brøðrunum Grimm. Hann er fyrsti animeraði langfilmur gjørdur í Amerika, og fyrsti filmur framleiddur av Walt Disney Productions.
Filmurin varð frumsýndur tann 21. desember 1937 á Carthey Circle Theatre og var síðani givin út um allan heim av RKO Radio Pictures 4. februar 1938.
Søgugongd[rætta | rætta wikitekst]
Í forleikinum verður greitt frá, at Snjóhvíta er ein prinsessa sum býr saman við sínari óndu og fáfongdu stjúkmóðir. Pápi Snjóhvítu er deyður, og stjúkmóðurin hevur tikið yvir ríkið. Stjúkmóðurin óttast vakurleikan hjá Snjóhvítu og spyr tí hvønn dag sín gandaspegil: "Hvør er vakrast av øllum?" Í mong ár svarar gandaspegilin, at stjúkmóðurin er vakrast av øllum.
Men so ein dagin svarar gandaspegilin, at vakrast av øllum er nú Snjóhvíta. Drotningin verður øvundsjúk og gevur einum veiðimanni boð um at fara út í skógin við Snjóhvítu fyri at drepa hana. Sum prógv skal veiðimaðurin hava við sær aftur hjartað úr Snjóhvítu. Veiðimaðurin hittir Snjóhvítu, men klárar ikki at drepa hana. Ístaðin biður hann hana flýggja út í skógin fyri ongantíð at venda aftur. Heim aftur við sær tekur hann eitt svínahjarta.
Bangin og vilst hittir Snjóhvíta nøkur skógardýr, sum leiða hana til eina smáttu langt inni í skóginum. Hon tekur sær av óruddiligu smáttuni, av tí at hon heldur, at nøkur foreldraleys børn munnu búgva har. Hon finnur seinni útav, at sjey dvørgar, sum arbeiða í einum nærliggjandi námi, búgva í smáttuni. Tá dvørgarnir koma heim frá arbeiði, verða teir bangnir, tí teir síggja, at onkur hevur verið í smáttuni. Teir finna Snjóhvítu sovandi tvørtur um 3 lítlar sengur. Snjóhvíta vaknar og greiður frá, hvør hon er, og dvørgarnir bjóða henni vælkomnan í heim teirra. Snjóhvíta verður búgvandi og heldur hús, meðan dvørgarnir arbeiða, syngja, spæla tónleik og dansa í náminum um náttina.
Av tí at gandaspegilin framvegis sigur, at Snjóhvíta er vakrast av øllum, veit drotningin at hon ikki er deyð. Við gandi umskapar drotningin seg sjálva til eina gamla gívur og eitrar eitt súrepli við ”sovandi deyða”. Um Snjóhvíta bítur av súreplinum, vil hon sovna so djúpt, at bert kærleikans fyrsti kossur kann vakja hana. Drotningin ætlar, at dvørgarnir síðani skulu halda, at hon er deyð og tí jarða hana livandi.
Drotningin ferð til smáttuna, meðan dvørgarnir eru úti. Har lokkar hon Snjóhvítu at bíta av súreplinum. Tá Snjóhvíta bítur av súreplinum, rópar drotningin ”Nú eri eg tann vakrasta í landinum!” Skógardýrini hava júst ávarað dvørgarnar um drotningina, og teir jagstra drotningina upp á ein klett. Hon roynir at rulla steinar á teir, men toran slær niður í klettin, og drotningin doyr.
Dvørgarnir venda aftur til smáttuna og halda seg finna Snjóhvítu deyða. Teir taka avgerð um ikki at jarða hana soleiðis at teir ikki síggja hana, men ístaðin leggja hana í eina glaskistu á einum berum plássi í skóginum. Eina tíð seinni kemur ein prinsur framvið kistuni. Hann hevur fyrr møtt Snjóhvítu og var vorðin forelskaður í henni. Hugtikin av vakurleika hennara kyssir hann hana, og Snjóhvíta vaknar. Dvørgarnir og øll dýrini eru ovurfegin. Prinsurin tekur Snjóhvítu við heim til sína borg.
Keldur[rætta | rætta wikitekst]
- ↑ Barrier 1999, p. 229.


text:
Skógur
Ein skógur er eitt størri økið, sum er klætt við meira ella minni høgum trøum. Ofta verður eitt øki definera sum ein skógur, tá tað eru so nógv trø, at tey ávirka nærumhvørvið, tvs. at tað er minni vindur og annar hiti millum trøini enn um tey ikki høvdu verið har. Tá ið hæddin á trøunum er yvir 5 metrar og avstanduri millum tey er minni enn 30 metrar, so fer ein slík broytig fram í umhvørvinum. ST definerar eitt øki sum skóg, tá tað er størri enn 5.000 kvadratmetrar, inniheldur trø ið eru hægti enn fimm metrar og tá trækrúnurnar fevna um minst 10% av økinum.
Skógir hoyra heima har ið tað regnar meira enn tað osar burt.